Rasheed Sulaimon

Rašidas Veslis Sulaimonas (Rasheed Wesley Sulaimon, g. 1994 m. kovo 3 d.) – Jungtinių Amerikos Valstijų krepšininkas, rungtyniaujantis įžaidėju arba atakuojančiuoju gynėju.

Mokėsi Hiustono „Strake Jesuit“ paruošiamojoje mokykloje. 2012–2015 m. atstovavo Djuko universiteto „Blue Devils“ klubui. 2012 m. „McDonald’s All-American“ žaidynėse Rašidas Sulaimonas buvo pergalingos Vakarų konferencijos komandos sudėtyje, be to, laimėjo tritaškių konkursą.Sulaimon Guides West to Win at McDonald’s All-American Game , goduke.com 2015–2016 m. žaidė už Merilando universiteto „Terrapins“.

NBA naujokų biržoje nepakviestas, Rašidas Sulaimonas karjerą pradėjo NBA G lygos Grinsboro „Swarm“ klube, bet vėliau karjerą tęsė Europoje – Prancūzijoje, Ispanijoje, Turkijoje. 2023 m. rungtyniavo Honkonge, vėliau pakviestas Vilniaus „Wolves“ klubo.

Rašidas Sulaimonas buvo JAV jaunimo rinktinių žaidėjas – su U-18 rinktine laimėjo FIBA U-18 Amerikos čempionatą, su U-19 – šios amžiaus grupės pasaulio čempionatą. Žaidėjas turi Nigerijos pilietybę,Rasheed Sulaimon selected the top Nigerian playing abroad in last week’s games – March 5, 2021, afrobasket.com 2020 m. žaidė už šios šalies rinktinę.Chima Moneke’s double-double lands him Player of the Week award among Nigerians playing currently abroad: – January 21, 2022, afrobasket.com

 Pasiekimai 
 McDonald’s All-American: 2012 m.
 FIBA U-18 Amerikos čempionatas: 2012 m.
 FIBA U-19 pasaulio čempionatas: 2013 m.
 Prancūzijos krepšinio lygos taurė: 2020 m.
 LKL Snaiperio konkursas: 2024 m.

 Šaltiniai 

Kategorija:JAV krepšininkai
Kategorija:Nigerijos krepšininkai
Kategorija:Užsienio krepšininkai Lietuvos komandose